
RAPORT DE SPECIALITATE

Vizand
Proiectul de hotarâre privind anularea creantelor fiscale restante mai mici de 40 lei existente în sold la 31.12.2017
Avand in vedere Expunerea de motive nr._______________________________ a Primarului Municipiului Timisoara si Proiectul de hotarare pentru anularea creantelor fiscale restante mai mici de 40 lei existente în sold la 31.12.2017,  facem urmatoarele precizari:            
In conformitate cu prevederile art. 266 alin.(5) - (7) din Legea nr.207/2015 privind Codul de Procedura Fiscala:

“(5) Creantele fiscale restante administrate de organul fiscal central, aflate în sold la data de 31 decembrie a anului, mai mici de 40 lei, se anuleaza. Plafonul se aplica totalului creantelor fiscale datorate si neachitate de debitori.

(6) În cazul creantelor fiscale administrate de organul fiscal local, prin hotarâre, autoritatile deliberative pot stabili plafonul creantelor fiscale care pot fi anulate, care nu poate depasi limita maxima prevazuta la alin. (5).
(7) Prevederile alin. (6) se aplica totalului creantelor fiscale datorate si neachitate de debitori aflate în sold la data de 31 decembrie a anului.’’
Astfel, in cazul creantelor fiscale restante administrate de organul fiscal local, aflate în sold la sfârsitul fiecarui an fiscal, legiuitorul a instituit posibilitatea ca, prin hotarâre, autoritatile deliberative sa stabileasca plafonul creantelor fiscale a caror valoare este mai mica de 40 de lei, care pot fi anulate. Plafonul se aplica totalului creantelor fiscale datorate si neachitate de debitori.
Invederam ca, la data de 31.12.2017  exista în sold creante  fiscale  datorate si neachitate de debitorii persoane fizice si persoane juridice, mai mici de 40 lei,  în suma totala  de 92.529 lei, respectiv: 

-81.605 lei creante  fiscale restante mai mici de 40 lei, datorate si neachitate de debitorii persoane fizice, evidentiate in Anexa 1 la prezentul raport, parte integranta din acesta ; 
-10.924 lei creante  fiscale restante mai mici de 40 lei, datorate si neachitate de debitorii persoane juridice, evidentiate in Anexa 2 la prezentul raport, parte integranta din acesta.


Invederam totodata ca, executarea silita a contribuabililor care au restante la bugetul local presupune din partea organului fiscal efectuarea unor activitati precum:  emiterea si tiparirea somatiei, a titlului executoriu si comunicarea acestora catre debitori; solicitarea de informatii despre debitori de la diverse institutii abilitate; emiterea si comunicarea adreselor de infiintare a popririi catre institutiile bancare si alti terii popriti, precum si alte activitati  care genereaza cheltuieli materiale, de personal si cheltuieli postale efectuate în  vederea comunicarii actelor administrative emise în vederea executarii silite, cheltuieli care depasesc valoarea de 40 lei.

In aceste conditii, anularea creantelor fiscale restante, mai mici de 40 lei, aflate in sold la data de 31.12.2017, vizeaza evitarea cheltuielilor care ar putea depasi valoarea creantei urmarite si a neplacerilor generate de masurile specifice de executare silita a debitorilor persoane fizice si persoane juridice, în vederea stingerii unei creante a carei valoare nu justifica de cele mai multe ori procedurile si demersurile legale necesare a fi întreprinse în vederea încasarii/recuperarii acestor creante.
In concluzie, propunerea de anulare a creantelor fiscale restante mai mici de 40 lei, aflate in sold la data de 31.12.2017, se incadreaza in limita maxima prevazuta de codul fiscal la art.266 alin.6 din Legea nr.207/2015 privind Codul de Procedura Fiscala, plafonul creantelor fiscale care pot fi anulate vizand creante fiscale ale debitorilor a caror valoare totala este mai mica de 40 lei. Plafonul se aplica totalului creantelor fiscale datorate si neachitate de debitori.
Avand in vedere aspectele  si prevederile legale expuse in prezentul raport, tinand cont de atributiile si specificul activitatii institutiei noastre, apreciez ca, proiectul de hotarare pentru anularea creantelor fiscale restante mai mici de 40 lei, aflate in sold la data de 31.12.2017, îndeplinește conditiile pentru a fi supus dezbaterii si aprobarii plenului consiliului local.

